Megjött a régóta pletykált óriás MacBook Pro - 16 colos kijelzővel támad! | Hardver | androgeek techmag
Egy ideje pletykálják már, hogy jöhet egy böszme nagy kijelzővel rendelkező MacBook Pro, ami végre nem egy 13 vagy 15 colos megoldás lesz, és bizony most véget vetett az almás cég a találgatásoknak, itt a 16 colos MacBook Pro hivatalos premierje.
A felbontás 3072x1920 képpont, amely egy 16 colos panelen terül el, 500 nites fényerővel. Zárójelben jegyeznénk meg, hogy a kijelző méretének növelését sikerült úgy összehozniuk, hogy közben effektíve nem lett nagyobb a kialakítás, mivelhogy mindössze a kávát vették kisebbre.
Az Escape gomb immáron fizikai formátumot ölt ismételten, illetve egy hangyányit rövidebbre vették a touchbar méretét. A billentyűzet egyébként is egy kisebb revitalizáción esett át, lévén a pillangós kapcsolók helyét átvette az ollós koncepció, így a sérülékenység potenciálja alaposan megcsappan.
A processzort szemlézve két opciónk van: egyrészt az Intel 9. generációs 2,6 GHz-es hatmagos, na meg a 2,3 GHz-es nyolcmagos darab közül, miközben mindezt egy AMD Radeon Pro 5300M vagy 5500M GDDR6 videókártya támogatja meg. Ehhez még dobjunk hozzá 8GB VRAM-ot, és voilá, kész is az erőmű!
Az aksiidőre 11 órát ígérnek, már amennyiben böngészést vagy AppleTV nézést fontolgatunk, hiszen az új MacBookot a valaha volt legnagyobb aksit működteti, ami MacBookban meglapult. Minimum konfigurációban 512 GB SSD vár ránk, azonban lehetőségünk van lecsapni 1, 2, 4 és 8 TB-os SSD-re is. A hűtés is alapos átalakításon esett át, így a hőelvezetés jóval effektívebben fog zajlani.
Az árszabás 949 000 forinttól rajtol, konfigurációtól függően értelemszerűen változik, és akár a több mint közel 2,3 milliós megoldásokig is eljuthatunk. Megjelenésről infó nincs egyelőre!
Nem emeltek árat. Mi van veled Apple?
Hát ez sem lett olcsó, a hétszázát!
Ugyanott indul mint az eddigi 15,4-es, csak erősebb konfigban, nagyobb kijelzővel.
Jajj, miért szivatnak meg karácsony előtt?
Bakker és tényleg kiadták még idén!!! És ami a durva, Apple árazásban ez a gép rohadt jó aron jött, mindenben sokkal jobb és nem emeltek árat!